Enternasyonalîstê îrlandayîjî Aşitî Rêbînî ANFyî rê qisey kerd û ard ziwan ke Şorişê Rojawanî mîsalê şorişê seserra 21. yo.
Enternasyonalîstê îrlandayîjî Aşitî Rêbîno ke Taburê Enternasyonalî yê YPGyî de ca gêno pare kerd ke ey reya verêne wextê şerê Kobanê de nameyê Rojawanî eşnawiyo û dima zî waşt bêro Rojawanî.
Rêbînî vat: ''Rojawanî mojna ke fikrê ma têna xeyal nîyê û tîya de fikrê ma hê yenê caardene. Rojawan mîsalê şorişê seserra 21. yo. Fikranê Abdullah Ocalanî kerd ke ez bêra tîya û biba parçeyêkê Şorişê Rojawanî. Mi Rojawan de verî şayîyê 8ê Adare Roja Cinîyan dîyî. Rojawan de têgêrayîşê cinîyan zaf bitesîr o. Mi dî ke cinîyî serkêşîyê şorişî kenê.''
Rêbînî dîyar kerd ke zaf girîng o ke o parçeyêkê cuya kolektîfe ya Rojawanî yo û vat: ''Ez venga pêro enternasyonalîstanê dinya kena ke bêrê tîya de bibê parçeyê şorişî û şorişê xo bivînê. Têkoşîno ke Kurdîstan de yeno kerdene seba pêro dinya yo.''
